LIETUVOS RESPUBLIKOS APLINKOS MINISTRO
Į S A K Y M A S

DĖL LIETUVOS RESPUBLIKOS APLINKOS MINISTRO 2009 M. LIEPOS 20 D. ĮSAKYMO NR. D1-420 „DĖL FLUORINTŲ ŠILTNAMIO EFEKTĄ SUKELIANČIŲ DUJŲ TVARKYMO ATESTATŲ IŠDAVIMO, JŲ GALIOJIMO SUSTABDYMO, GALIOJIMO SUSTABDYMO PANAIKINIMO IR GALIOJIMO PANAIKINIMO TVARKOS APRAŠO PATVIRTINIMO“ PAKEITIMO

2013 m. spalio 22 d. Nr. D1-779
Vilnius

Pakeičiu Lietuvos Respublikos aplinkos ministro 2009 m. liepos 20 d. įsakymą Nr. D1-420 „Dėl Fluorintų šiltnamio efektą sukeliančių dujų tvarkymo atestatų išdavimo, jų galiojimo sustabdymo, galiojimo sustabdymo panaikinimo ir galiojimo panaikinimo tvarkos aprašo patvirtinimo“ (Žin., 2009, Nr. 88-3778; 2011, Nr. 55-2670):
. Įrašau 2.2 punkte vietoj žodžių „ir hidrometeorologijos“ žodį „politikos“.
. Nurodytuoju įsakymu patvirtintame Fluorintų šiltnamio efektą sukeliančių dujų tvarkymo atestatų išdavimo, jų galiojimo sustabdymo, galiojimo sustabdymo panaikinimo ir galiojimo panaikinimo tvarkos apraše:
. išdėstau 4 punktą taip:
„. Tvarkos apraše naudojamos sąvokos:
. F-dujų tvarkymas – tai veiksmai, atliekami su F-dujomis stacionarios šaldymo, oro kondicionavimo įrangos, šilumos siurblių, gaisro gesinimo sistemų ir (ar) gesintuvų, turinčių F-dujų, įrengimo, eksploatavimo ir (ar) techninės priežiūros metu: surinkimas, užpildymas, recirkuliavimas, regeneravimas, suardymas, temperatūros matavimas, slėgio matavimas, svėrimas, transportavimas ar kitoks veiksmas arba veiksmai;
. kitos Tvarkos apraše vartojamos sąvokos atitinka Reglamente (EB) Nr. 842/2006, Reglamente (EB) Nr. 303/2008 ir Reglamente (EB) Nr. 304/2008 vartojamas sąvokas.“;
. išdėstau 8.1 punktą taip:
„. Juridinis asmuo atestuojamai veiklai atlikti yra įdarbinęs ne mažesnį kaip Tvarkos aprašo 1 priede nustatytą skaičių darbuotojų, turinčių dokumentus, išduotus vadovaujantis Reglamento (EB) Nr. 842/2006 5 straipsnio, Reglamento (EB) Nr. 303/2008 4 straipsnio ir Reglamento (EB) Nr. 304/2008 4 straipsnio nuostatomis ir patvirtinančius darbuotojo kvalifikaciją atlikti stacionarios šaldymo, oro kondicionavimo įrangos, šilumos siurblių, gaisro gesinimo sistemų ir (ar) gesintuvų, turinčių F-dujų, patikrą dėl F-dujų nuotėkio, įrengti, eksploatuoti, atlikti šios įrangos techninę priežiūrą ir (ar) surinkti F-dujas iš šios įrangos (toliau – pažymėjimas), o Fizinis asmuo turi pažymėjimą. Fizinis asmuo gali atlikti tik tą atestuojamą veiklos rūšį ar rūšis, kurioms atlikti reikia ne daugiau negu vieno darbuotojo, kaip nustatyta Tvarkos aprašo 1 priede. Vienas Juridinio asmens darbuotojas, turintis pažymėjimą, gali atlikti daugiau negu vieną atestuojamą veiklos rūšį, o Fizinis asmuo, turintis pažymėjimą, gali atlikti daugiau negu vieną atestuojamą veiklos rūšį, jeigu joms atlikti reikia ne daugiau negu vieno darbuotojo, kaip nustatyta Tvarkos aprašo 1 priede;“;
. papildau šiuo 9.5 punktu:
„. dokumento, patvirtinančio valstybės mokesčio rinkliavos sumokėjimą pagal Lietuvos Respublikos Vyriausybės 2000 m. gruodžio 15 d. nutarimą Nr. 1458 „Dėl konkrečių valstybės rinkliavos dydžių ir šios rinkliavos mokėjimo ir grąžinimo taisyklių patvirtinimo“ (Žin., 2000, Nr. 108-3463), su banko žymomis kopiją.“;
. pripažįstu netekusiu galios 10 punktą;
. išdėstau 11 punktą taip:
„. Fiziniai ir Juridiniai asmenys, norintys gauti Atestatą, Tvarkos aprašo 9 punkte nurodytus dokumentus ir kitą informaciją Įgaliotai institucijai gali pateikti tiesiogiai, paštu, elektroniniu paštu ar kitomis elektroninių ryšių priemonėmis su saugiu elektroniniu parašu.“;
. papildau 23 punktą šiuo trečiuoju sakiniu:
„Naujas Atestatas šiame punkte nurodytu atveju išduodamas nemokamai.“;
. išdėstau 24 punktą taip:
„. Pametus ar kitaip praradus Atestatą, Įgaliota institucija išduoda Atestato dublikatą su žyma „Dublikatas“. Atestato dublikatas išduodamas ne vėliau kaip per 10 dienų nuo asmens, pametusio ar kitaip praradusio Atestatą, prašymo išduoti Atestato dublikatą ir dokumento, patvirtinančio valstybės mokesčio rinkliavos sumokėjimą pagal Lietuvos Respublikos Vyriausybės 2000 m. gruodžio 15 d. nutarimą Nr. 1458 „Dėl konkrečių valstybės rinkliavos dydžių ir šios rinkliavos mokėjimo ir grąžinimo taisyklių patvirtinimo“, su banko žymomis kopijos gavimo dienos.“;
. įrašau 3 priede vietoj skaičiaus ir žodžio „7 punkte“ skaičių ir žodį „6 punkte“;
. išdėstau 4 priedo 2 pastabą taip:
„. Grafoje „Veiklos rūšis“ įrašyti sutartinį ženklą iš sąrašo:
I – įrengti stacionarią šaldymo, oro kondicionavimo įrangą, šilumos siurblius ir gaisro gesinimo įrangą, kurioje yra:
I(a) – ne daugiau kaip 3 kg F-dujų arba mažiau kaip 6 kg F-dujų, jei įranga ar sistemos hermetiškos;
I(b) – ne daugiau 30 kg F-dujų;
I(c) – ne daugiau 300 kg F-dujų;
I(d) – iki 300 kg ir daugiau F-dujų.
II – eksploatuoti ir techniškai prižiūrėti stacionarią šaldymo, oro kondicionavimo įrangą, šilumos siurblius ir gaisro gesinimo įrangą, kurioje yra:
II(a) – ne daugiau kaip 3 kg F-dujų arba mažiau kaip 6 kg F-dujų, jei įranga ar sistemos hermetiškos;
II(b) – ne daugiau 30 kg F-dujų;
II(c) – ne daugiau 300 kg F-dujų;
II(d) – iki 300 kg ir daugiau F-dujų;
III – įrengti gesintuvus;
IV – eksploatuoti ir techniškai prižiūrėti gesintuvus;
V – kiti naudojimo atvejai (nurodyti konkrečiai)“;
. įrašau 5 priedo 2 pastaboje vietoj žodžio „raidę“ žodžius „sutartinį ženklą“.

